Yukos

Yukos (russisk: ЮКОС; norsk transkripsjon: Jukos) var et oljeselskap i Russland som til 2006 ble kontrollert av forretningsmannen Mikhail Khodorkovskij. Etter at Khodorkovskij ble arrestert i 2003 og i 2005 dømt til fengsel for skatteunndragelse ble Yukos erklært konkurs av en domstol i 2006 og selskapets eiendom ble overtatt av den russiske staten.

Yukos ble dannet i 1993 etter en beslutning fra den russiske regjeringen. Navnet Yukos (ЮКОС) er dannet av navnene på de selskapene som opprinnelig utgjorde selskapet.

Før Khodorkovskij ble arrestert var Yukos et av verdens største private oljeselskaper, og stod for 20 % av Russlands oljeproduksjon og 2 % av verdensproduksjonen.

Russiske industriselskaper
Selskaper etablert i 1993
1993 i Russland